open-index/open-wikipedia-markdown huggingface dataset:
FLK «Polar Chief»

**FLK «Polar Chief»** var et flytende hvalkokeri. Hun ble bygget som passasjerskipet DS «Montcalm» i 1897, men ble i 1916 ombygget til tankskip og omdøpt DS «Crenella». I 1923 ble «Crenella» innkjøpt av Chr. Nielsen & Co og ombygget til hvalkokeri i Larvik. Hun ble omdøpt FLK «Rey Alfonso» og operertes av Larviks Hvalselskap. I 1925 ble hun sammen med fire hvalbåter overtatt av H. M. Wrangell & Co i Haugesund, før hun i 1927 ble solgt videre til Hans Borge i Tønsberg og omdøpt FLK «Anglo Norse» (I).

I 1927 ble Anglo-Norse Company Ltd innvilget en femårs-lisens for å operere med et flytende hvalkokeri ved Sør-Sandwichøyene. Selskapet ble administrert av Hans Borge, men det var britiske finansinstitusjoner som hadde aksjemajoriteten gjennom et holdingselskap. FLK «Anglo Norse» opererte i sesongen 1927/28 langs iskanten mellom Sør-Sandwichøyene og Sør-Orknøyene og oppnådde full last, 44&nbsp;000 fat hvalolje, til tross for at kokeriet ikke var utstyrt med opphalingsslipp. Det ble fanget totalt 470 hval fra tre hvalbåter, som også våget seg inn i isen. Året etter ble fangsten enda større med 630 hval og 65&nbsp;700 fat olje.

Deretter ble kokeriet overtatt av Falkland Whaling Co Ltd på Jersey, som også Hans Borge bestyrte. Hun ble da omdøpt FLK «Polar Chief», og fra 1929 til 1931 drev hun fangst i området rundt Bouvetøya og sørover langs iskanten. Deretter ble hun tatt ut av tjeneste som hvalkokeri, og i 1936 ombygd til tankskip.

Under andre verdenskrig ble hun rekvirert av Ministry of War Transport og satt i tankfart under navnet «Emipre Chief» med Chr. Salvesen som driftsselskap. Etter å ha overlevd krigen ble hun i 1946 overført til Chr. Salvesen og benyttet som transportskip på Sør-Georgia, igjen under navnet «Polar Chief». I 1952 ble hun hugget opp ved W. H. Arnott, Young & Co. i Dalmuir i Skottland.

## Se også
*Liste over flytende hvalkokerier

## Referanser


## Eksterne lenker
* 1927 ANGLO NORSE  lardex.net
* 1929 POLAR CHIEF  lardex.net
* S.S. Montcalm The Atlantic Transport Line, 1881–1936
Jernrisbollen

**Jernrisbollen** (kinesisk: 铁饭碗, pinyin: *tiěfànwǎn*) er den i Folkerepublikken Kina gjengse beskrivelse av det statlige ansettelsessystemet som tidligere garanterte folk arbeide, inntekt, bosted og annet. Folkerepublikken Kinas vei mot markedsøkonomi er blitt sammenlignet med knusing av denne risbollen.
Peter Pan – Tilbake til drømmeland

***Peter Pan – Tilbake til drømmeland*** (originaltittel: *Return to Never Land*) er en amerikansk animert fantasyfilm fra 2002 produsert av Disney. Filmen er en oppfølger til ''Peter Pan'' fra 1953. Mens den første filmen er basert på Sir James Matthew Barries teaterstykke *Peter Pan - eller gutten som ikke ville bli stor* (1904) og romanen *Peter Pan og Wendy* (1911), er denne filmen løsere basert på Sir Barries' univers.  

I filmen har Wendy blitt voksen og gift og har fått en sønn og en datter; 

Annen Verdenskrig raser i England og hennes mann deltar. Kaptein Krok, som mistar datteren til Wendy for å være Wendy, fanger henne for på den måten å prøve å få tak i Peter Pan. At Kaptein Krok tror det er Wendy han har tatt beror på at ett sekund i *Drømmeland* kan være flere år i "vår verden". På denne måte gjenoppdaget Wendy Darling Drømmeland.

## Skuespillere
* Blayne Weaver som Peter Pan. Leder for "The Lost Boys"
* Corey Burton som kaptein Hook. Leder for en gjeng for pirater.
* Jeff Bennett som Mr. Smee. Kapteins Hook's håndlanger. 
* Kath Soucie som Wendy Darling. Jane og Danny's mor, og Edward's kone.
* Andrew McDonough som Daniel. Wendy og Edward's sønn, og Jane's yngre bror.
* Roger Rees som Edward. Wendy's ektemann. Jane og Danny's far.

## Norske stemmer
* Even Rognlid som Peter Pan
* Siri Nilsen som Jane
* Johannes Joner som Kaptein Krok
* Harald Mæle som Styrmann Smisk
* Marit Synnøve Berg som Wendy
* Emilie Grønsund som Wendy som ung
* William Walstad Morley som Danny
* Per Frisch som Edward
* Martin Eidissen som Pluggen
* Benjamin Årseth som Langøre
* Tobias Harang som Reven
* Marius Ramberg Skaug som Tvillingene
* Ellers medvirker: Roy Bjørnstad, Håvard Bakke, Hallvard Lydvo og Sarah MacDonald Berge.

## Referanser


## Eksterne lenker
*
Jens Kihl

**Jens Kihl** (født 1986) er en norsk journalist og målmann, oppvokst i Ullevål hageby i Oslo. 

Kihl var leder i Norsk Målungdom (NMU) 2007&ndash;2009. Han var tidligere politisk aktiv med blant annet lokalpolitiske verv og som ansatt i SV, og medlem i arbeidsutvalget i Nei til EU. Han var nestleder i Noregs Mållag i 2010, og igjen fra 2016. 

I 2017 vant Jens Kihl Kulturdepartementet sin nynorskpris for journalistar for sitt bruk av nynorsk i *[[Klassekampen]]* der han arbeidet. Fra høsten 2018 jobbet han i *[[Bergens Tidende]]* som politisk kommentator og dekket i hovedsak  det politiske bildet innenriks. I 2021 overtok han som kulturredaktør i Bergens Tidende.

Høsten 2019 er Kihl aktuell med boka *Dette er også Noreg* som handler om de mange kommunesammenslåingene i Norge og konsekvensene av denne reformen. Boka var basert på at Kihl hadde hatt som prosjekt å besøke alle de 426 kommunene før kommunesammenslåingsreformen.  

## Referanser


## Bibliografi
* *Dette er også Noreg : kommunal feelgood* Samlaget 2019 ISBN 9788252194401
* *Regionkontora i Brussel – EU-entusiasmens siste skanse?* Nei til EU arbeidsnotat, nr.: nr. 5/2012 
* *Kommunalpolitikk og EU : hvor blir det av lokaldemokratiet?* Nei til EU Vett nr.: nr. 3 2010
Strengen

**Strengen** er et fjell i Surnadal kommune i Møre og Romsdal. Det har en høyde på 890 meter over havet og er den høyeste toppen mellom Surnadalsøra og Stangvik.

Det går oppkjørte løyper vinterstid fra Sæterlia alpinsenter i Surnadal fra øst, og fra Vang Skiarena fra sør. På toppen er det en TV-mast. Merket sommersti fra Vang ved Kvenna. Herfra tar det rundt 1,5 time opp. På toppen er det satt opp en dreieskive som navngir 187 fjell som kan ses fra dette utsiktspunktet.

## Referanser
Feng Menglong

**Feng Menglong** (kinesisk: 馮夢龍, pinyin: *Féng Mènglóng*; født 1574 i Changzhou i Jiangsu i Kina, død 1646) var en kinesisk forfatter.

Feng tok den kinesiske embedsmannseksamen i 1631 og var dommer i provinsen Fujian fra 1634 til 1638. Han betraktes som tilhenger av den skoleretning som ble skapt av filosofen Li Zhi (1527&ndash;1602), som la vekt på å speile følelser og menneskelige handlemåter i litteraturen. Han bearbeidet og utgav *huaben* (skriftlige riss til folkelige fortellinger).

## Bibliografi (utvalg)
* *San yan*, 1620-1627 (trebindsantologi; består av *Yushi Mingyan* *Jingshi Tongyan*, *Xingshi Hengyan*)
* *Shang ge* (samling med folkeviser)

## Referanser


## Litteratur
*Helwig Schmidt-Glintzer: *Geschichte der chinesischen Literatur.* Bern 1990, ISBN 3406453376.

## Eksterne lenker
* PING YAO ZHUAN: The Sorcerers' Revolt, online English translation
* Stories Old and New A Ming Dynasty Collection
Plombering

Plombering er det samme som forsegling. Slike forseglinger ble ofte utført med smeltet bly (fransk og latin: *plomb*) men brukes nå i mere vid betydning. 

## Typer plombering
*Tannlegenes tetting av hull i tennene med for eksempel amalgam.
*Tollforseglinger for forsendelser som klareres for eksport via tredjeland.
*Plombering i eksosanlegget på mopeder og motorsykler for å redusere ytelsen på kjøretøyet.
*Plombering av skytevåpen, for å gjøre våpen registreringsfrie.
*Plombering av fjernsynsmottaker for å slippe lisens.
Atchafalaya Basin Bridge

**Atchafalaya Basin Bridge** er to parallelle broer i staten Louisiana i USA. Broene fører motorveien Interstate 10 over Atchafalaya-bassenget. Total lengde er 29,3 km. Broene ble åpnet i 1973. 

## Eksterne lenker
* Bilde av brua tatt fra båt.
* Bilde av brua tatt fra båt.
William «Nasty Kutt» Wiik Larsen

**William «Nasty Kutt» Wiik Larsen** (født 15. september 1986), også kjent som «Nasty Kutt» og «Will IDAP», er en plateprodusent for blant annet Nico & Vinz og Madcon. Han har også produsert artister som Karpe Diem, Erik & Kriss, Jaa9 & OnklP.

## Oppvekst
Wiik Larsen hadde en profesjonell musiker til far og en sanger til mor. I en alder av seks år startet han å spille trommer, og som ti-åring begynte han å få undervisning på Norges musikkhøgskole i Oslo. Fjorten år gammel deltok han i flere skandinaviske DJ-konkurranser, blant annet «DMC National DJ Championship».

## Musikalsk bakgrunn
I 2004 ble Larsen en del av musikk-kollektivet og plateselskapet Pass It Records. Det samme året ga han ut mixtapen *Homework*.

I 2005 begynte han å produsere musikk under navnet «Nasty Kutt». Han startet også et lite studio på Vålerenga i Oslo.

Da Pass It Records ble nedlagt i 2007, startet Larsen og hans manager Julian Alexander året senere sitt eget produksjons- og publishingselskap kalt IDAP Music. I årene som fulgte har Wiik Larsen blitt tildelt 21 IFPI-sertifiseringer, derav 5 multi-platinum.

I 2009 fikk han sin første plassering på amerikanske hitlister etter å ha produsert låta «City Lights» for Method Man & Redman. Albumet debuterte på 7.-plass på den amerikanske Billboard-lista, og markerte begynnelsen på Larsens karriere utenfor Norge.

Det samme året startet også samarbeid mellom Larsen og Nico & Vinz (da kalt Envy).

I 2010 startet IDAP Music sitt første label-prosjekt da de ble en del av prosjektet «Gatekunst».

I 2011 fortsatte IDAP Music samarbeidet med Universal Music, og lanserte sitt andre prosjekt, «Min ting» på VG-lista Topp 20. I tillegg til å ha å ha stått bak og produsert låten, samlet han flere rap-artister på låten.

Mot slutten av 2013 flyttet Larsen og Julian Alexander permanent til Los Angeles. Fire måneder senere signerte de en joint venture-avtale med BMG Chrysalis. Samme året gikk han også fra å kalle seg «Nasty Kutt» til «Will IDAP».

## Nico & Vinz
Samarbeidet med Nico & Vinz (da kalt Envy) startet I 2009. Deres første singel, «One Song», produsert av Larsen, gikk til nummer 19 på VG-lista, og var en av landets mest spilte låter på radio. Musikkvideoen til låta vant også Spellemannprisen.

I 2011 gjenopptok de samarbeidet om oppfølgeralbumet *Black Star Elephant*, som blant annet inneholdt låta «Am I wrong». Sangen toppet iTunes-listene i over 40 land.

Larsen har senere produsert blant annet Redman, Method Man, Bun B, Raekwon, Jessie J, Travie Maccoy og Sean Kingston.

## Diskografi

## Eksterne lenker
* 
*
Carphodactylidae

* *[[Carphodactylus]]*
* *[[Nephrurus]]*
* *[[Orraya]]*
* *[[Phyllurus]]*
* *[[Saltuarius]]*

**Carphodactylidae** er en gruppe gekkoer som bare finnes i Australia. Alle artene i gruppen legger egg med et mykt, pergamentaktig skall.

De er nærmest i slekt med Diplodactylidae og finnefotøglene. Tidligere ble Carphodactylidae og Diplodactylidae sammen regnet som underfamilien Diplodactylinae i en stor familie, Gekkonidae, som omfattet alle gekkoer. 

## Litteratur
* 

## Eksterne lenker
*
Type 94 pistol

**Type 94 Pistol** (japansk: **九四式拳銃** – **Kyūyon-Shiki Kenjū**) er en liten, lett pistol fra Japan.

Den ble designet i 1934 av Kijirō Nambu og produksjonen startet samme år på Nambu våpenfabrikk. Våpenet var opprinnelig tiltenkt det sivile marked, og ble produsert i stort antall frem til slutten av andre verdenskrig, da større mengder ble levert til det militære på grunn av krigen. Det er antatt at over 70&nbsp;000 eksemplarer ble produsert, men tallet er umulig å verifisere da all dokumentasjon vedrørende produksjonen forsvant på grunn av krigen.

Kvaliteten var ikke spesielt god, og verre ble den jo lengre krigen varte. Pistolen er også kjent for å kunne avfyre skudd hvis den lå en patron i kammeret ved å presse ned en hendel på venstre side. Det ble rapportert om episoder hvor offiserer skled i søla og våpenet gikk av idet de traff bakken. Anerkjente våpenforfattere som Ian V. Hogg har beskrevet pistolen som «den verste pistol noen gang approbert».
Katy Lied

***Katy Lied*** er det fjerde albumet fra amerikanske Steely Dan, utgitt i mars 1975. Dette er det første albumet der *Steely Dan* ikke lenger er et band, men mere et prosjekt under kontroll av Walter Becker og Donald Fagen. Flere av de andre medlemmene i bandet hadde lyst på å gi konserter, noe duoen Becker/Fagen på dette tidspunktet ikke var interessert i. Alle musikerne som medvirker på albumet bortsett fra Becker og Fagen er kreditert som studiomusikere. Dette er også det første albumet der Michael McDonald medvirker. 

Under innspillingen og lydmiksingen av albumet mente Becker og Fagen at kvaliteten på lyden var under pari. Årsaken til problemene var en enhet for DBX-støyreduksjon som ikke fungerte som den skulle. Problemene ble ikke løst til duoens tilfredsstillelse, og det påstås at Becker og Fagen lenge nektet å høre den ferdige og utgitte versjonen av albumet.

## Sporliste
Alle låtene er skrevet av Walter Becker og Donald Fagen.

# «Black Friday» – 3:33
#*Gitarsolo av Walter Becker
# «Bad Sneakers» – 3:16
#*Gitarsolo av Walter Becker
# «Rose Darling» – 2:59
#*Gitarsolo av Dean Parks
# «Daddy Don't Live in That New York City No More» – 3:12
#*Gitar av Larry Carlton
# «Doctor Wu» – 3:59
#*Altsaksofonsolo av Phil Woods
# «Everyone's Gone to the Movies» – 3:41
# «Your Gold Teeth II» – 4:12
#*Gitarsolo av Denny Dias
# «Chain Lightning» – 2:57
#*Gitarsolo av Rick Derringer
# «Any World (That I'm Welcome To)» – 3:56
# «Throw Back the Little Ones» – 3:11
#*Gitarsolo av Elliot Randall

## Personell
*Donald Fagen – piano, keyboard, vokal
*Walter Becker – bass, gitar, vokal
*Michael Omartian – piano, keyboard
*David Paich – piano, keyboard
*Wilton Felder – bass
*Chuck Rainey – bass
*Denny Dias – gitar
*Larry Carlton – gitar
*Rick Derringer – gitar
*Hugh McCracken – gitar
*Dean Parks – gitar
*Elliott Randall – gitar
*Jimmie Haskell – horn
*Bill Perkins – horn
*Phil Woods – saksofon, vokal
*Hal Blaine – trommer på «Any World (That I'm Welcome To)»
*Jeff Porcaro – trommer, dorofon
*Myrna Matthews – kor 
*Sherlie Matthews – kor
*Michael McDonald – kor
*Carolyn Willis – kor 

## Referanser


## Eksterne lenker
* 
* Tekster til ''Katy Lied''
* Katy and The Gremlin (reasons for poor sound quality) – Denny Dias forteller om problemene med lydkvaliteten
* Morgan Ames' anmeldelse av ''Katy Lied''
Unga Sambandið

**Unga Sambandið** (egentlig **Ungmannafelagið Samband**) er ungdomsorganisasjonen til det borgerlige partiet Sambandsflokkurin, som ønsker Færøyenes fortsatte samhørighet med Danmark. Unga Sambandið ble stiftet i Tórshavn 16. januar 1980, og ble omgjort til en avdeling for Suðurstreymoy ved dannelsen av partiets nye landsdekkende ungdomsorganisasjon med samme navn den 3. april 1986. Unga Sambandið lå nede under bankkrisen fra 1992 til 1996.

## Formenn

*Jóhan Petur Nielsen 1986–1988
*Hilmar Jan Hansen 1988–1989
*Georg L. Petersen 1989–1990
*Helgi Abrahamsen 1990–1991
*Jan Johannesen 1991–1992
*Gunnar Nattestad 1996–1999
*Michael Jensen 1999–2002

*Olav Enomoto 2002–?
*Mirjam Michelsen 2007–?
*Petur Hansen 2013–2014
*Árni Guldborg Nielsen 2014–2016
*Eyðbjartur Sólheyg Skaalum 2016–2018
*Linnéa Lindenskov Petersen 2018–2019
*Anna Falkenberg 2019–2020
*Birgir Ferjá Heldarskarð 2020-d.d.

## Referanser
Michael McDonald

**Michael McDonald** (født 12. februar 1952 i St. Louis i Missouri) er en amerikansk sanger og musiker mest kjent for sitt samarbeid med Steely Dan og som medlem av The Doobie Brothers. Han har også en omfattende solo-karriere gående. Michael McDonalds musikalske preferanser som soloartist er hovedsakelig pop, soul og rhythm and blues. 

McDonalds første store oppdrag som artist var som ekstra musiker under Steely Dan-konserter tidlig på 1970-tallet, der han medvirket som keyboardist og vokalist. Senere medvirket han på albumet *[[Katy Lied]]* i 1975, og på de påfølgende Steely Dan-albumene *[[The Royal Scam]]* i 1976, *[[Aja (album)|Aja]]* i 1977 og på *[[Gaucho (album)|Gaucho]]* i 1980. Fra april 1975 var han også fulltidsmedlem av bandet Doobie Brothers.  

Fra 1982 har han operert mest som soloartist, men han har også vært studiomusiker for utallige artister, samt at han har deltatt på flere Steely Dan-konserter på 1990-tallet og 2000-tallet. Han har også medvirket som gjesteartist på flere The Doobie Brothers-konserter etter at han forlot bandet i 1982.

## Referanser


## Eksterne lenker
* 
* 
* 
* 
* St. Louis Walk of Fame
Pelliciera rhizophorae

***Pelliciera rhizophorae*** er en planteart i familien Tetrameristaceae.

Den er en mangrove og har brettrøtter, men ikke støtterøtter. Bladene sitter spredt og er eviggrønne, enkle, litt asymmetriske og fjærnervede. Bladranden har kjerteltenner. Blomstene er tvekjønnede og sitter enkeltvis i bladhjørnene. De har to røde til rosa støtteblad, 5 begerblad, 5 hvite eller rosa kronblad, 5 pollenbærere og 1 griffel. Frukten er opptil 13 cm i diameter og inneholder 1 frø. 

Arten vokser i Mellom-Amerika og nordlige Sør-Amerika langs kystene både mot Det karibiske hav og Stillehavet fra Nicaragua i nord til Ecuador i sør.

*Pelliciera rhizophorae* er den eneste arten i sin slekt. Av og til blir den plassert i en monotypisk familie, Pellicieraceae, eller i tebuskfamilien (Theaceae).

Pollen fra *Pelliciera* er kjent fra Neotropis tilbake til midtre eocen. Mulig pollen fra denne slekta er også funnet i sørøstlige USA i avsetninger fra midtre eocen.

## Litteratur
* 
* 
* 
* 

## Eksterne lenker
* 
* Pellicieraceae fra *Diversity of Life*.
Ludvig Bjerkreim

**Ludvig Bjerkreim** (1954–2025) var prost i Sandnes prosti. Han ble utnevnt av regjeringen i juni 2008.

Han ble cand.theol. ved Menighetsfakultetet i 1979 og var kallskapellan i Evje fra 1981 til 1986. I perioden fra 1986 til 1999 var han residerende kapellan på Stord. I 1999 flyttet han til Sola der han fungerte som kapellan og sogneprest. Han var leder av landsstyret for Søndagsskolen fra 2000. Bjerkreim ble nominert som bispekandidat i Stavanger bispedømme i 2009 og i Agder og Telemark bispedømme i 2012.

Ludvig Bjerkreim døde 26. september 2025.

## Referanser
FA-cupen 1903/04

**FA-cupen 1903/04** var den 33. sesongen av den engelske FA-cupen. Manchester City møtte Bolton Wanderers i finalen, som ble spilt 23. april 1904 i Crystal Palace i London.

## Første runde

## Andre runde

## Tredje runde

## Semifinaler

## Finale

## Referanser
HUXA

**Høgravendur Ungdómur X við A – Fólkafloksungdómur** (norsk oversettelse: «Høyrevendt ungdom for liste A – Folkepartiungdom»), som oftest forkortet til **HUXA – Fólkafloksungdómur**, er ungdomsorganisasjonen til det konservative partiet Fólkaflokkurin (med listebokstaven A) på Færøyene. Fólkaflokkurin hadde tilknyttede ungdomsorganisasjoner i Tórshavn fra 1960-årene, og fikk ungdomsorganisasjoner i flere valgkretser i 1980-årene. Den landsdekkende ungdomsorganisasjonen ble stiftet som «Landsfelag fyri føroyskan fólkafloksungdómur» i 1986.

## Formenn
*Aage Arnoldson 1987–1991
*Turið Kjølbro 1991–1992
*Gunnar Kallsberg 1992–?
*Sólja Fríða Jóanisdóttir 2001–2002
*Regin W. Dalsgaard 2002–2007
*Bjørk Maria Olsen (gift Kunoy) 2007–2010
*Hanus Samró 2010–2011
*Rói B. Poulsen 2011–2015
*Helgi Debes Michelsen 2015–2016
*Eyðun Hansen 2016–2018
*Tummas Jóhan í Djónastovu 2018–2020
*Sólfinn Gudmundsen 2020–2021
*Erling Mørkøre 2021–2022
*Rói Johannesen 2022-2024
*Rúni Hammer 2024 -

## Referanser


## Eksterne lenker
*
The Royal Scam

***The Royal Scam*** er det femte albumet fra amerikanske Steely Dan, utgitt i mai 1976. Albumets tekster er blant Walter Becker og Donald Fagens mest satiriske og samfunnskritiske, og låtene inneholder historier om alt fra narkotika-langere og prevensjon til vanskelighetene ved å være innvandrer. 

I likhet med andre låter fra Steely Dan er mange av låtene på dette albumet også basert på virkelige hendelser. Hovedpersonen i låten «Kid Charlemagne» er ifølge Becker løst basert på «narkotika-kokken» Owsley Stanley som «kokte sammen» diverse substanser for blant andre Jim Morrison, Grateful Dead og The Beatles.

## Sporliste
Alle låtene er skrevet av Walter Becker og Donald Fagen, unntatt der annet er notert.

# «Kid Charlemagne» – 4:38
#*Gitarsolo av Larry Carlton
# «The Caves of Altamira» – 3:33
# «Don't Take Me Alive» – 4:16
#*Gitarsolo av Larry Carlton
# «Sign in Stranger» – 4:23
# «The Fez» (Becker, Fagen, Paul Griffin) – 4:01
#*Gitarsolo av Walter Becker
# «Green Earrings» – 4:05
#*Gitarsoloer av Denny Dias og Elliot Randall 
# «Haitian Divorce» – 5:51
#*«Talk box»-gitarsolo av Dean Parks, modifisert av Walter Becker
# «Everything You Did» – 3:55
# «The Royal Scam» – 6:30

## Personell
*Donald Fagen – keyboard, vokal
*Walter Becker – bass, gitar, vokal
*Chuck Rainey – bass
*Timothy B. Schmit – bass, vokal
*Paul Griffin – keyboard, vokal
*Michael McDonald – vokal
*Don Grolnick – keyboard
*Denny Dias – gitar
*Larry Carlton – gitar
*Hugh McCracken – gitar
*Dean Parks – gitar
*Elliott Randall – gitar
*Bob Findley – horn
*Chuck Findley – horn
*Dick Hyde – horn
*Slyde Hyde – horn
*Jim Horn – saksofon
*Richard Hyde – trombone
*Plas Johnson – saksofon
*John Klemmer – saksofon
*Rick Marotta – trommer
*Bernard «Pretty» Purdie – trommer
*Gary Coleman – perkusjon
*Victor Feldman – perkusjon, keyboard
*Venetta Fields – kor
*Clydie King – kor
*Sherlie Matthews – kor

## Referanser


## Eksterne lenker
* 
* Tekstene til ''The Royal Scam''
Maesaceae

Se teksten

**Maesaceae** er en familie i kurvplante-kladen (Asteridae) tilhørende ordenen Ericales. Den har 1 slekt – ***Maesa*** – med 9 arter av lianer eller trær.

Artene vokser i tropene i Afrika ekskluisive Sahara og Namibia, samt i tropisk Sørøst-Asia til Taiwan og Japan. Den vokser øst til Ny-Guinea og en liten del av nordøstlige Australia, og i Melanesia. I APG III-systemet blir denne familien gjort om til en underfamilien Maesoidae i nøkleblomfamilien (Primulaceae)

## Arter
Artene i familien / slekten omfatter:
* Maesa chisia  
* Maesa henryi = syn. *Maesa montana*
* Maesa indica = syn. *Baeobotrys indica * 
* Maesa japonica  = syn. *Doraena japonica*  
* Maesa lanceolata 
* Maesa macrophylla  = syn. *Baeobotrys macrophylla *
* Maesa montana  = syn. *Maesa henryi*
* Maesa perlarius 
* Maesa rugosa

Det kan også muligens eksistere flere arter enn disse.

## Eksterne lenker
* 
* Anderberg, A. A., B. Ståhl & M. Källersjö. 2000. «Maesaceae, a new primuloid family in the order Ericales s.l.», i *Taxon* Nr. 49, side 183–187.
* Maesaceae – hos MOBOT.org.
* ''Maesa''-arter – hos USDA, GRIN.
Lissocarpa

* *[[Lissocarpa benthami]]*
* *[[Lissocarpa guianensis]]*
* *[[Lissocarpa jensonii]]*
* *[[Lissocarpa kating]]*
* *[[Lissocarpa ronliesneri]]*
* *[[Lissocarpa stenocarpa]]*
* *[[Lissocarpa tetramera]]*
* *[[Lissocarpa uyat]]*

***Lissocarpa*** er en slekt med små trær som er utbredt i tropisk Sør-Amerika. De ble tidligere regnet til en egen familie, Lissocarpaceae, men er i APG IV-systemet plassert som eneste slekt i en underfamilie under ibenholtfamilien (Ebenaceae).

## Kilder
* 
* 

## Eksterne lenker
*
Antispila metallella

***Antispila metallella*** er en sommerfugl som tilhører familien bladhullmøll (Heliozelidae). Denne sjeldne og antatt truede arten er bare funnet én gang i Norge, i Oslo (Christiania) i 1848. Larvene lever på blader av kornell (*Cornus* spp.). Den er listet som regionalt utdødd (RE) i Norsk rødliste for arter fra 2021.

## Utseende
En liten (vingespenn 7 – 9&nbsp;mm), slank møll, vingene forholdsvis brede for kroppsstørrelsen. Gode kjennetegn er forvingenes varmt rødbrune fargetone og de to tydelig metallskimrende tverrbåndene. Antennene er perlekjede-formede og rundt halvparten så lange som forvingen. Hodet, kroppen og forvingene er varmt rødbrune med en kobberaktig glans. Forvingen har en smal, gullfarget tverrstripe ca. 1/4 ut i vingen. Ca 2/3 ut i vingen er det en trekantet, gullglinsende flekk ved bakkanten og en tilsvarende flekk rett overfor denne ved forkanten, disse når gjerne nesten sammen. Bakvingen er tilspisset med lange, gråbrune hårfrynser, tynt skjellkledt, brunlig med tydelig purpurglans. larven er gråhvit eller lyst grågrønn, med brun hodekapsel, lysbrun ryggplate på det første kroppsleddet og en mørkkantet plate på det bakerste kroppsleddet.

## Levevis
Arten finnes i skog der det vokser villkornell (*Cornus sanguinea*). Hunnen legger egg på unge blader, ett egg på hvert blad. Larven minerer inne i bladet og lager en stor flekkmine. Et karakteristisk trekk er at larvens ekskrementer er spredt jevnt utover og ikke danner noe mønster som hos mange andre bladminerere. Når larven er fullvoksen, skjærer den ut et rundt bladstykke og lager en hylse av dette. Dette etterlater et omtrent 7&nbsp;mm langt, ovalt hull i bladet. Larven firer seg ned på bakken der den forpupper seg inne i en glatt kokong om høsten. 
De voksne sommerfuglene flyr i mai – juni i solskinn, helst på ettermiddagen.

## Utbredelse
Den er utbredt i Sør- og Mellom-Europa, og de sørligste delene av Nord-Europa. I Norden er den stort sett meget sjelden, blant annet fordi vertsplanten er ganske sjelden her. Unntaket er Öland og Gotland der den er forholdsvis vanlig. Fra Norge kjenner man bare ett funn, fra Oslo i 1848, og det er ikke sannsynlig at arten har bestander her i dag.

## Referanser




## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 295 – 332. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/antispila_metallella.html
* *Antispila metallella* på UK moths: https://web.archive.org/web/20071019050114/http://ukmoths.org.uk/show.php?bf=158

## Eksterne lenker
*
Heliozela hammoniella

***Heliozela hammoniella*** er en sommerfugl som tilhører familien bladhullmøll (Heliozelidae). Den ble nylig oppdaget for første gang i Norge, og er foreløpig funnet i Akershus, Oppland og Vest-Agder.

## Utseende
En liten (vingespenn 5 – 7&nbsp;mm), mørk møll med små, hvite flekker ved bakvingens bakkant. Den er vanskelig å skille fra *[[Heliozela resplendella]]* om man ikke kjenner næringsplanten, men er gjerne noe mørkere, framvingene litt mer avrundede, og forvingen har ofte to, ikke én, flekker ved bakkanten. For sikker bestemmelse av de to artene må man gjerne dissekere kjønnsorganene. Antennene er trådformede, mørkgrå, litt mindre enn halvparten så lange som forvingen. Hodet, kroppen og forvingen er mørkgrå til brunsvarte. Forvingen er ganske avrundet, vingespissen ikke markert. Den har en liten, hvit flekk ved bakkanten ca. 2/3 ut i vingen (der vingefrynsene begynner) og ofte også en liten flekk nær roten. Bakvingen er grå, tilspisset, med lange hårfrynser. Larven er hvitaktig med lysbrun hodekapsel, sidene på andre kroppsledd er grå.

## Levevis
Arten finnes på steder der det vokser bjørk (*Betula* spp.), helst unge trær. Hunnen legger eggene enkeltvis på barken av en kvist nær bladskaftet. Den nyklekte larven minerer først i kvistens marg, siden kryper den ut i et bladskaft og fortsetter langs bladets midtnerve. Til slutt lager den nå nesten utvokste larven en kort gang ut langs en av sidenervene i bladet, oftest nær roten, gnager ut en oval bladplate som den bruker til å bygge seg et hylster, og firer seg ned til bakken. Den etterlater seg et ovalt hull på ca. 2 x 5&nbsp;mm. De voksne sommerfuglene flyr om dagen i juni, men er vanskelige å finne. Den letteste måten å registrere denne arten på er å lete etter de karakteristiske minene med det ovale hullet som larven etterlot seg. Disse kan man finne i september.

## Utbredelse
Den er utbredt i Mellom- og Nord-Europa. I Norge ble den først funnet i 2008, da den viste seg å forekomme i Akershus, Oppland og Vest-Agder. Sannsynligvis har den en videre utbredelse på Øst- og Sørlandet.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/heliozela_hammoniella.html
* *Heliozela hammoniella* på UK moths: https://web.archive.org/web/20071019050109/http://ukmoths.org.uk/show.php?bf=157
## Eksterne lenker
*
Heliozela sericiella

***Heliozela sericiella*** er en sommerfugl som tilhører familien bladhullmøll (Heliozelidae). Den er funnet på Sørlandet og det sørlige Østlandet i Norge.

## Utseende
En liten (vingespenn 6 – 7&nbsp;mm), bronseglinsende grålig møll. Antennene er trådformede og rundt halvparten så lange som forvingen. Hode, kropp og forvinger er grå med en litt grønnlig bronseglans. Forvingen har to små, hvite flekker ved bakkanten, den innerste av disse er ganske liten og kan mangle helt. Bakvingen er brungrå med lange hårfrynser av samme farge. Larven er gulhvit med brun hodekapsel og to svarte flekker på ryggplaten på første kroppsledd.

## Levevis
Arten finnes på steder der dek vokser eik ved kysten. Hunnen legger egg i barksprekker på eikekvister. Larven lager en mine, først under barken, siden ut langs skaftet på et blad og bladets midtnerve. Denne blir tykkere og derformeres på grunn av larvens gnaging. Når larven er utvokst, skjærer den ut et ovalt bladstykke ved siden av midtnerven, og lager seg et hylster av dette. Den firer seg så ned på bakken og forpupper seg inne i bladhylsteret. De voksne sommerfuglene flyr om dagen i mai, helst på ettermiddagstid.

## Utbredelse
Den er utbredt i Europa, bortsett fra deler av middelhavsområdet. I Norge finnes den bare i et smalt belte langs kysten av Østlandet og Sørlandet.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/heliozela_sericiella.html

## Eksterne lenker
*
FA-cupen 1904/05

**FA-cupen 1904/05** var den 34. sesongen av den engelske FA-cupen. I finalen møttes Aston Villa og Newcastle United. Kampen fant sted den 15. april 1905 i Crystal Palace i London.

## Første runde

## Andre runde

## Tredje runde

## Semifinaler

## Finale

## Referanser
Bjørk Maria Kunoy

**Bjørk Maria Kunoy** (født 1991) er en færøysk jurist, forfatter og politiker.

Hun var leder i HUXA, ungdomsorganisasjonen til Fólkaflokkurin, fra 2007 til 2010. Hun arbeidet de første årene etter gymnaset som journalist for flere medier på Færøyene, blant annet som programleder på Sjónvarp Føroya.

Hun er utdannet jurist fra Københavns Universitet fra 2016. I 2017 ble hun ansatt som politifullmektig ved Færøyenes politi.

I 2018 utgav hun *Vit, Føroya fólk*, en samfunnskritisk spenningsroman om færøysk politikk og internasjonale intriger.

Hun er datter av Bjørn Krog fra Kalundborg i Danmark og Elsa Maria Holm Olsen fra Vágur på Suðuroy. Hun er niese av lagtingskvinne Annika Olsen og barnebarn av lagtingsmann Jákup Olsen. Hun er gift med jurist og diplomat Bjørn Kunoy.

## Referanser


## Eksterne lenker
*
Heliozela resplendella

***Heliozela resplendella*** er en sommerfugl som tilhører familien bladhullmøll (Heliozelidae). I Norge er det gjort spredte funn av den nord til Nordland, og den er den vanligste arten i familien i Norge.

## Utseende
En liten (vingespenn 5 – 7&nbsp;mm), mørkbrun møll. Den ligner mye på *[[Heliozela hammoniella]]*, men vingene er litt lysere på farge og mer tilspissede. For å skille de to artene med sikkerhet må man undersøke kjønnsorganene. Antennene er trådformede, mørkbrune, omtrent halvparten så lange som forvingen. Hodet, kroppen og forvingene er mørkt gråbrune. Forvingen har en trekantet, hvit flekk ved bakkanten ca. 2/3 ut i vingen. Bakvingen er gråbrun, tilspisset med lange, gråbrune hårfrynser. Larven er gulgrønn, den mørke tarmen skinner gjennom. Hodekapselen er brun, og den har en stor, brun ryggplate på første kroppsledd, en mindre plate på andre kroppsledd, og en brun plate på bakerste kroppsledd.

## Levevis
Arten er knyttet til unge oretrær (*Alnus* spp.). Hunnen legger egg på blader som sitter ytterst på kvistene, enten på bladskaftet eller på kvisten rett innenfor. Den nyklekte larver gnager en mine ut langs bladskaftet, midtnerven og en sidenerve. Det dannes en gangmine som blir gradvis bredere, larvens ekskrementer danner en mørk stripe i midten. Den fullvoksne larven ganger ut en oval bladplate ved enden av minen, bruker denne til å lage et hylster rundt kroppen, og firer seg ned til bakken. Den etterlater dermed et ovalt hull i bladet. De voksne sommerfuglene flyr om dagen i juni.

## Utbredelse
Den er utbredt i Mellom- og Nord-Europa. I Norge er den funnet spredt nord til Bodø i Nordland. Det er sannsynlig at denne lille arten er mye oversett og trolig er den egentlig ganske vanlig.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/heliozela_resplendella.html
* *Heliozela resplendella* på UK moths: https://web.archive.org/web/20071018223323/http://ukmoths.org.uk/show.php?bf=156

## Eksterne lenker
*
Antispila treitschkiella

***Antispila treitschkiella*** er en sommerfugl som tilhører familien bladhullmøll (Heliozelidae). Den finnes bare på Öland i Norden, der den først ble oppdaget i 2006. Larvene lever på kornell.

## Utseende
En ganske liten (vingespenn 5 – 6&nbsp;mm), kobberaktig mørkbrun møll med metalliske flekker på vingene. Den ligner på slektningen *[[Antispila metallella]]* men er tydelig mindre og mer tettbygd. Antennene er svakt fortykkede mot spissen, omtrent halvparten så lange som forvingen. Hodet, kroppen og forvingene er svartbrune med kobberaktig glans. Forvingen har et smalt, sølv-hvitt tverrbånd snaut 1/3 ut i vingen og to avrundede, sølvfargede flekker lenger ute i vingen, en ved bakkanten og en ved framkanten. Forvingens spiss er helt avrundet. Vingefrynsene er tofargede: den innerste delen rødbrun (litt lysere enn resten av vingen), den ytre delen sølvhvit. Bakvingen er smal og tilspisset med lange, grå vingefrynser, grå med antydning til purpurskjær. Larven er gråhvit med svart hodekapsel, svart ryggplate på første kroppsledd og en svart plate på bakerste kroppsledd.

## Levevis
Arten har larver som lever på ulike kornell-arter (*Cornus* spp.), i Norden er det bare villkornell (*Cornus sanguinea*) som er aktuell som viltvoksende næringsplante. Larven utvikler sge i en flekkmine inne i et korenllblad fra juli til september. Et karakteristisk trekk ved minen er at larvens ekskrementer er spredt jevnt utover og ikke danner noe mønster. Når larven er utvokst, skjærer den ut et ovalt bladstykke som den bruker til å lage en hylse rundt seg. Dette etterlater et høyst 6&nbsp;mm langt, ovalt hull i bladet i utkanten av den tomme minen. Larven firer seg ned på bakken og forpupper seg i en kokong som har en tydelig kjøl. De voksne sommerfuglene flyr i juni – juli i solskinn.

## Utbredelse
Arten er funnet spredt i Europa fra middelhavsområdet i sør til Østersjøen i nord. I Norden var den ikke registrert før den ble funnet på Öland i 2006. Det er lite sannsynlig at den forekommer i Norge.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/antispila_treitschkiella.html
* *Antispila treitschkiella* på UK moths: https://web.archive.org/web/20071019030212/http://ukmoths.org.uk/show.php?bf=159

## Eksterne lenker
*
Uruzgan (provins)

**Uruzgan-provinsen** er en av 34 provinser i Afghanistan.  Den ligger sentralt i landet. Administrasjonssenteret er Tarin Kowt.  28. mars 2004 ble den nye Daikondi-provinsen skilt ut nord i provinsen. Kartet viser de tidligere grensene.

I 2006 fikk provinsen tilbakeført Gizab distrikt fra Daikondi.

## Referanser
Aja (album)

***Aja*** (uttales: ****) er det sjette albumet fra amerikanske Steely Dan, utgitt i september 1977. Dette har blitt Steely Dans mest solgte album, og ble av *[[Rolling Stone]]* rangert som nummer 145 på magasinets liste over tidenes 500 beste musikkalbum. Albumet vant i 1978 en Grammy for beste ikke-klassiske lydproduksjon. 

Albumet er ambisiøst og sofistikert, og inneholder komplekse jazz-improvisasjoner, blant annet på tittelsporet «Aja» der Wayne Shorter fremfører en saksofonsolo. 

## Sporliste
Alle låtene er skrevet av Walter Becker og Donald Fagen.

# «Black Cow» – 5:10
# «Aja» – 7:57
# «Deacon Blues» – 7:37
# «Peg» – 3:57
# «Home at Last» – 5:34
# «I Got the News» – 5:06
# «Josie» – 4:33

## Personell
*Donald Fagen – synthesizer, keyboard, vokal
*Walter Becker – bass, gitarer, vokal
*Chuck Rainey – bass
*Timothy B. Schmit – vokal
*Paul Griffin – keyboard, elektrisk piano, vokal
*Don Grolnick – keyboard, klavinett
*Michael Omartian – piano, keyboard
*Joe Sample – keyboard, elektrisk piano, klavinet
*Larry Carlton – gitar
*Denny Dias – gitar
*Jay Graydon – gitar
*Steve Khan – gitar
*Dean Parks – gitar
*Lee Ritenour – gitar
*Pete Christlieb – fløyte, tenorsaksofon
*Chuck Findley – horn, messingblåseinstrumenter
*Jim Horn – fløyte, saksofon
*Michael McDonald – vokal
*Richard «Slyde» Hyde – trombone
*Plas Johnson – fløyte, saksofon
*Jackie Kelso – fløyte, horn, saksofon
*Lou McCreary – messingblåseinstrumenter
*Bill Perkins – fløyte, horn, saksofon
*Tom Scott – dirigent, fløyte, tenorsaksofon, lyricon
*Wayne Shorter – fløyte, tenorsaksofon
*Bernhard «Pretty» Purdie – trommer på «Home at Last» og «Deacon Blues»
*Steve Gadd – trommer på «Aja»
*Ed Greene – trommer på «I Got the News»
*Paul Humphrey – trommer på «Black Cow»
*Jim Keltner – perkusjon, trommer på «Josie»
*Rick Marotta – trommer på «Peg»
*Gary Coleman – perkusjon
*Victor Feldman – perkusjon, piano, keyboard, elektrisk piano, vibrafon
*Venetta Fields – kor
*Clydie King – kor
*Rebecca Louis – kor
*Sherlie Matthews – kor

## Referanser


## Eksterne lenker
* 
* Tekstene til ''Aja''
Det armenske alfabetet

**Det armenske alfabetet** er et alfabet som er blitt brukt til å skrive armensk siden 400-tallet. 

Inntil 1800-tallet ble skriftsystemet som kalles gammelarmensk brukt for å skrive armensk, men senere har det armenske alfabetet blitt brukt til å skrive de to moderne dialektene østarmensk og vestarmensk. Det armenske ordet for «alfabet» er  **' (uttales ), og kommer av navnet på de to første bokstavene i det armenske alfabetet:   **' og   **.

## Alfabetet

# I starten av ord *je* , ellers *e* .
# Kun i tradisjonell ortografi i begynnelsen av ord eller ordstammer.
# I starten av ord *vo* , ellers *o* .
# Armensk-iranere (ei undergruppe av østarmenere) uttaler denne bokstaven som , som i klassisk armensk.
# I den reviderte ortografien har denne bokstaven blitt erstatta av digrafen , som representerer .
# Representerer vanligvis, med enkelte unntak.

## Eksterne lenker
* 
*  UNICODE-kart for det armenske alfabetet
Ausviga

**Ausviga** (også kalt **Ausvika** og **Ausviken**) er et boligområde og var frem til 2018 et tettsted i Søgne i Kristiansand kommune i Agder. Tettstedet ligger på vestsiden av Torvefjorden sørvest for det tidligere kommunesenteret Tangvall i tidligere Søgne kommune. Siden 2019 har Statistisk sentralbyrå regnet Ausviga og Tangvall som et samlet tettsted. Boligtomtene er skilt ut fra g.nr 30 Ausviga i Søgne kommune.

## Referanser
Ghuridene

**Ghuridene** eller **ghoridene** (**Shansabānī**) var et persisk og muslimsk dynasti i Kush, mest sannsynlig i Øst-Iran av tajik opprinnelse. Ghuridene kom fra Šansabānī-familien.  Ghuridenes overherredømme var basert i regionen Ghor (nå en provins i Afghanistan), og strekker seg over et enormt område som inkluderer hele Afghanistan, deler av det moderne Iran og Sør-Asia, dvs. India og Pakistan. 

## Historie

## Referanser
Språk er makt

***Språk er makt*** er en norsk sakprosabok fra 1973, skrevet av Rolv Mikkel Blakar, professor i psykologi. Boka har blitt gjenutgitt i alt 6. utgaver, senest i 2006 (ISBN 82-530-2851-2). Boka handler om språkpsykologiske og språksosiologiske emner, og det er sagt at «boka opna eit nytt perspektiv på språk og vart raskt eit munnhell».

Et hovedmål for Blakar var å synliggjøre hvordan språkets faste mønstre fungerer kvinneundertrykkende, og at det ikke finnes «nøytrale mønster» i språket. 
:*«Det heter "yrkeskvinne", men ikke "yrkesmann", fordi det inngår i definisjonen av en mann at han har et yrke» 

Andre emner i boka er forskjellsbehandling av bokmål og nynorsk i mediene, og språklige mønstre som uttrykk for klasseståsted eller underforstått politisk ståsted.

==Referanser==
<references/>

==Eksterne lenker==
* [http://urn.nb.no/URN:NBN:no-nb_digibok_2007071101008 *Knophs oversikt over Norges rett'', Pax, 1973 - tilgang for norske IP-adresser]
Kampene i Vinjesvingen

**Kampene i Vinjesvingen** foregikk i mai 1940 i Vinje kommune i Telemark. Det var ved siden av Hegra festning i Trøndelag et av de to siste stedene i Sør-Norge der norske styrker gjorde motstand under invasjonen i Norge under andre verdenskrig.

## Strategien
Under kommando av løytnant Thor Olaf Hannevig holdt de norske stillingen mot overlegne tyske styrker fram til 5. mai 1940. Hannevig hadde sikret seg forsyninger av våpen, utstyr og drivstoff fra militære lagre på Heistadmoen, kort tid før tyske styrker nådde Kongsberg. Utstyret ble fraktet til Vinje og Vågsli i Telemark, hvor Hannevig etablerte en militærstyrke som ble kjent under navnet Telemark infanteriregiment. Planen gikk ut på å hindre tysk fremmarsj vestover gjennom Telemark og Setesdal, og å støtte alliert innmarsj fra vest.

## Norske våpen
Det norske forsvaret var basert på Krag-Jørgensen gevær, Madsen maskingevær, Colt M/29, og 81&nbsp;mm bombekastere, i tillegg til landminer og dynamitt for å sprenge bruer og veier.

## Kampen

Full mobilisering ble gjennomført i området, og på det meste talte styrken omkring 300 mann, men antallet skiftet. Det var flere trefninger mellom norske og tyske styrker. De norske forsvarerne sprengte bruer og ødela veier for å forsinke tyskerne i sin fremrykking.

Hovedkampen fant sted fra 3. til 5. mai. Store tyske styrker deltok i angrepet, og de tyske tapene var betydelige.

Første kontakt med fienden kom 21. april. En tysk fremrykning ble tatt under ild og stanset ved Åmot bro. Seks tyskere falt og 21 ble tatt til fange. Den tyske vurderingen av motstanden var at den var betydelig, og forsterkninger ble sendt. To bataljoner fortsatte framrykningen 1. mai.

3. mai falt 15 tyskere til ved Liosvingen, og syv ble tatt til fange. Ved Leirli bro og ved Urdli falt til sammen seks tyskere til og sju ble såret.

3. mai fikk Hannevigs «IR-3» nyheten om at 4. divisjon på Vestlandet hadde kapitulert. Med dette svant håpet om å få støtte vestfra, og styrken i Vinje begynte å gå i oppløsning. De 75 gjenværende flyttet til Edland.

Da forsvarerne fikk nyheten om at hele Sør-Norge hadde kapitulert og de allierte hadde gitt opp etter kampene i Åndalsnes, tok Hannevig initiativ til forhandlinger om overgivelse. Hannevig gikk i forhandlinger med tyskerne om overgivelse, men den tyske overkommandoen godtok bare betingelsesløs kapitulasjon. Soldatene trakk derfor i sivil og ble sendt hjem. Restene av «regimentet» ble tatt til fange 8. mai 1940. Bortsett fra Hannevig selv var det tre soldater, seks lotter og 28 tyske krigsfanger.

Kampene i Vinjesvingen hadde stor symbolsk betydning og ga styrke under en deprimerende okkupasjon.

## Litteratur
*
St. Augustine (Florida)

**St Augustine** er en by i St. Johns County i Florida, USA, hvor den er administrasjonssenter. I 2007 hadde byen 12&nbsp;284 innbyggere, og et metropolområde med flere enn 70 tusen innbyggere (per 2012).

Byen ble grunnlagt i 1565 av spanske oppdagere og nybyggere og er den eldste byen i det kontinentale USA.

## Referanser


## Eksterne lenker
*
Songpyeon

**Songpyeon** er en koreansk riskake (tteok, 떡) laget av kortkornet, klissete ris. De er formet som små kaker, og er fylt med ting som kastanje eller ristede sesamfrø. De blir spist på Chuseok, en koreansk høsttakkefestlignende festival, eller andre festdager, og regnes som ett av flere symboler på koreansk mat. 

For å lage songpyeon kokes den klissete risen og moses til en seig deig, som formes og fylles med fyllet. Deretter dampes de på en seng av furunåler, som gir dem furunållukt. Det sies at en kvinne som kan lage fine songpyeon vil få vakre døtre.

De tidligste registrerte tilfeller av songpyeon stammer fra Goryeo-perioden.

## Eksterne lenker
* 
* Chuseok Holiday Food, SongPyeon
2. vesterlenske infanteriregiment

**2. vesterlenske infanteriregiment** var en norsk militæravdeling. Den ble opprettet ved reskript av 24. desember 1718, da Vesterlenske infanteriregiment ble delt i to.

2. vesterlenske regiment besto ved opprettelsen av 19 kompanier. Fra 13. august 1747 til 5. juli 1764 av 23 kompanier, rekruttert fra Rogaland. Regimentet bestod i 71 år.

Ved reskript 9. januar 1789 ble de to opprinnelige regimentene igjen slått sammen til et nyorganisert Vesterlenske infanteriregiment. Det kom til å bestå av to gevorbne kompanier og tre nasjonale bataljoner med i alt 19 kompanier. Regimentet ble nedlagt ved hærorganisasjonsplanen 3. junli 1817.

## Kompanier
Antallet kompanier i regimentet varierte. I 1766 var regimentet redusert til 6 kompanier og regimentet ble midlertidig slått sammen med 2. vesterlenske regiment før det ble etablert på nytt med 12 kompanier:

* 1. Ryfylkeske kompani
* 2. Ryfylkeske kompani
* 3. Ryfylkeske kompani
* Etneske kompani
* 1. Listenske kompani
* 2. Listenske kompani
* 3. Listenske kompani
* 4. Listenske kompani
* 1. Stavangerske kompani
* 2. Stavangerske kompani
* 3. Stavangerske kompani
* Skaanevigske kompani

## Se også
* Vesterlenske infanteriregiment
* 1. vesterlenske infanteriregiment

## Referanser
Valdresmarken

**Valdresmarken** ble arrangert på Fagernes første gang i 1966 under navnet *Strandefjorddagene*. Fra og med 1968 ble Fagernes Idrettslag, FIL, med som arrangør, og per 2009 er det fortsatt idrettslaget som eier og driver Valdresmarken. Valdresmarken har også gått under navnet *Valdresfestivalen* noen år, før man gikk tilbake til navnet Valdresmarken i 2009.

I 2009 ble Valdresmarken arrangert fredag 10. og lørdag 11. juli. Arrangementet inneholdt i 2009 tivoli, salgsmesse med lokalt innhold, og underholdning i form av musikk og artige sprell fra scenekanten.

## Eksterne lenker
* Nettsted for Valdresmarken
Malén Simonsen

**Malén Anderson Simonsen**  (født 1991 på Romsås i Oslo) er en norsk innebandyspiller. Hun spiller venstre løper for innebandyklubben Målløs.

I 2008 ble hun nummer to i eliteserien med Målløs. Hennes moderklubb var Romsås idrettslag. Hun har siden 2007 gått på idrettsfag ved Bjerke videregående skole.

## Se også
Liste over kjente elever ved Bjerke videregående skole
Type 26 revolver

**Type 26 revolver** (japansk: **二十六年式拳銃** – **Nijuuroku-nen-shiki kenjuu?**) er en revolver fra Japan.

Det var den første moderne pistol approbert av den keiserlige japanske hær. Den ble utviklet på Koishikawaarsenalet og navnet er fra året den ble approbert i den japanske kalender (det 26. året under Mutsuhitos regime – 1893). Det ble produsert 59 200 eksemplarer.

## Tjeneste
Våpenet var i tjeneste under den russisk-japanske krig, samt første og andre verdenskrig. Den var opprinnelig tiltenkt som sidevåpen i kavaleriet, men på grunn av mangel på pistoler ble den brukt i alle våpengrener, og var i tjeneste frem til 1945.

## Design
Den er av typen topp-brekk revolver, og bygget på et Smith & Wesson design. Den har hane uten tommelgrep og er derfor kun avtrekkerspent. Avtrekket er relativt tungt. Den bruker en 9&nbsp;mm patron som er laget kun til denne revolveren. Den er tilsvarende i størrelse til .38 S&W, men de kan ikke brukes om hverandre.

## Eksterne lenker
* 

Kategori:Japanske skytevåpen